Θεσσαλονίκη, 24/12/2024

**H Lidl Ελλάς στηρίζει τη MOYSA με το Christmas Gala Dinner: Ένα εορταστικό δείπνο δια χειρός του σεφ Λευτέρη Λαζάρου**

**Η Lidl Ελλάς για 9η χρονιά, στηρίζει τη Συμφωνική Ορχήστρα Νέων MOYSA, συμμετέχοντας στο εορταστικό δείπνο υψηλής γαστρονομίας, ενισχύοντας το έργο των νέων καλλιτεχνών σε συνεργασία με το Μέγαρο Μουσικής Θεσσαλονίκης.**Σε μια άκρως χριστουγεννιάτικη ατμόσφαιρα, η **Lidl Ελλάς**, συμμετείχε με επιτυχία στο **Christmas Gala Dinner: Ένα εορταστικό δείπνο δια χειρός του σεφ Λευτέρη Λαζάρου** που διοργανώθηκε από το **Μέγαρο Μουσικής Θεσσαλονίκης**, την **Κυριακή 22 Δεκεμβρίου 2024**. Το επιβλητικό περιβάλλον του Μεγάρου Μουσικής Θεσσαλονίκης φιλοξένησε περισσότερους από **250 εκλεκτούς καλεσμένους**, μεταξύ αυτών εκπροσώπους των μέσων ενημέρωσης, θεσμικούς φορείς και λάτρεις του πολιτισμού.

Η βραδιά προσέφερε στους παρευρισκόμενους μια αξέχαστη γαστρονομική εμπειρία ενός δείπνου 6 σταδίων, επιμελημένο από τον βραβευμένο με **αστέρι Michelin chef Λευτέρη Λαζάρου**, σε συνεργασία με τον **pastry chef Θοδωρή Μωυσίδη**. Το μενού ήταν εμπνευσμένο από τα **υψηλής ποιότητας προϊόντα** της **Lidl Ελλάς**, τα οποία η εταιρεία χορήγησε αποκλειστικά για την εκδήλωση, συνδυάζοντας αρμονικά τη **γεύση** με την **καινοτομία**.

Μέρος των εσόδων από την εκδήλωση διατέθηκε για την υποστήριξη του έργου της **Συμφωνικής Ορχήστρας Νέων του Μεγάρου Μουσικής Θεσσαλονίκης (MOYSA)**. Με την πρωτοβουλία αυτή, η **Lidl Ελλάς** ενίσχυσε την ανάπτυξη της μουσικής παιδείας, υποστηρίζοντας τη δημιουργικότητα και το ταλέντο των νέων καλλιτεχνών.

Ως υπερήφανος υποστηρικτής της **MOYSA** για **9η συνεχόμενη χρονιά**, η **Lidl Ελλάς** συνεχίζει να προάγει την καλλιτεχνική έκφραση της νέας γενιάς. Από το 2016, συμβάλλει ενεργά στη λειτουργία του **Θερινού Σχολείου της MOYSA**, το οποίο προσφέρει στους νέους την ευκαιρία να εξερευνήσουν τον κόσμο της μουσικής και των τεχνών.

Η εκδήλωση αυτή αποτελεί έμπρακτη απόδειξη της διαρκούς δέσμευσης της **Lidl Ελλάς** να στηρίζει πολιτιστικές πρωτοβουλίες σε συνεργασία με κορυφαίους θεσμούς, όπως το **Μέγαρο Μουσικής Θεσσαλονίκης**. Η εταιρεία παραμένει πιστή στη δέσμευσή της να συνδυάζει την καινοτομία και την κοινωνική προσφορά, φέρνοντας τον πολιτισμό πιο κοντά σε όλους.

**Σχετικά με τη Συμφωνική Ορχήστρα Νέων του Μεγάρου Μουσικής Θεσσαλονίκης MOYSA**

H MOYSA δημιουργήθηκε από τον Οργανισμό Μεγάρου Μουσικής Θεσσαλονίκης τον Μάρτιο του 2015. Είναι μία κοινότητα νέων μουσικών από τη Βόρεια Ελλάδα και άλλες περιοχές της χώρας, ηλικίας 8 έως 25 ετών. Σκοπός της είναι η περαιτέρω εκπαίδευση των μελών της στην ορχηστρική τέχνη και σε συναφείς τομείς, καθώς και η ενδυνάμωση της κοινωνικής ευαισθησίας μέσω της μουσικής. Κύριοι στόχοι της είναι να συμβάλλει στην καλλιτεχνική εξέλιξη ταλαντούχων νέων μουσικών μέσα από συναυλίες, συνεργασίες, σεμινάρια και άλλες δραστηριότητες που αφορούν στην ορχηστρική τέχνη, καθώς και να αναπτύξει το αίσθημα κοινωνικής ευθύνης μέσα από καλλιτεχνικές δράσεις.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)

**[tiktok.com/@lidlhellas](https://www.tiktok.com/@lidlhellas?lang=en)**